|  |  |
| --- | --- |
| **OBRAZAC SADRŽAJA DOKUMENTA ZA SAVJETOVANJE** | |
| Naslov dokumenta | Odluka o visini paušalnog poreza za djelatnosti iznajmljivanja i smještaja u turizmu |
| Stvaratelj dokumenta, tijelo koje provodi savjetovanje | Općina Punat |
| Svrha dokumenta | Odredbom članka57. stavka 3. Zakona o porezu na dohodak („Narodne novine“, broj 115/16, 106/18, [121/19](https://www.zakon.hr/cms.htm?id=42193), [32/20](https://www.zakon.hr/cms.htm?id=43421), [138/20](https://www.zakon.hr/cms.htm?id=46522), [151/22](https://www.zakon.hr/cms.htm?id=55111) i [114/23](https://www.zakon.hr/cms.htm?id=58270)) propisano je da je predstavničko tijelo jedinice lokalne samouprave obvezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu, a koje ne mogu biti manje od 19,91 eura, a niti više od 199,08 eura. Stavkom 4. istog članka propisano je da se odluka može mijenjati najkasnije do 15. prosinca tekuće godine, a primjenjuje se od 1. siječnja slijedeće godine do donošenja nove odluke kojom će se propisati visina paušalnog poreza po krevetu odnosno po smještajnom jedinici u kampu.  Do sada važećom Odlukom o visini paušalnog poreza za djelatnosti iznajmljivanja i smještaja u turizmu (“Službene novine Primorsko-goranske županije“, broj 2/19) visina paušalnog poreza po krevetu iznosila je 300,00 kn u naselju Punat, 255,00 kn u naselju Stara Baška, a po smještajnoj jedinici u kampu i/ili kamp-odmorištu, kao i u smještajnoj jedinici u objektu za robinzonski smještaj u iznosu od 350,00 kn u naselju Punat i 297,00 kn u naselju Stara Baška.  Općinski načelnik predlaže povećanje paušalnog poreza na dohodak za djelatnosti iznajmljivanja i smještaja u turizmu zbog toga što se visina nije mijenjala od 2005. godine. |
| Datum dokumenta | 10. listopada 2023. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluke o visini paušalnog poreza za djelatnosti iznajmljivanja i smještaja u turizmu | |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. | |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. | |
| – rok zaprimanja odgovora i način na koji će biti pružena povratna informacija: Savjetovanje je otvoreno do 10. studenoga 2023. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. | |
| – ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti Nataši Kleković, dipl.iur., savjetnica za imovinsko-pravne i opće poslove, pismeno na adresu Općine Punat, Novi put 2, 51521 Punat ili putem elektronske pošte na e-mail adresu: [natasa.klekovic@punat.hr](mailto:natasa.klekovic@punat.hr) | |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. | |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi | |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! | |